CELEX: 62008CA0271
Language: et
Date: 2010-07-15 00:00:00
Title: Kohtuasi C-271/08: Euroopa Kohtu (suurkoda) 15. juuli 2010 . aasta otsus — Euroopa Komisjon versus Saksamaa Liitvabariik (Liikmesriigi kohustuste rikkumine — Direktiivid 92/50/EMÜ ja 2004/18/EÜ — Teenuste riigihange — Kohaliku omavalitsuse avaliku teenistuse töötajate tööandjapensioniskeem — Tööturu osapoolte sõlmitud kollektiivlepingus määratud kindlustusorganisatsioonidega lepingute vahetu sõlmimine liidu tasandil hankemenetlust välja kuulutamata)

11.9.2010   
            
            
               ET
            
            
               Euroopa Liidu Teataja
            
            
               C 246/2
            
         Euroopa Kohtu (suurkoda) 15. juuli 2010. aasta otsus — Euroopa Komisjon versus Saksamaa Liitvabariik
   (Kohtuasi C-271/08) (1)
   
   (Liikmesriigi kohustuste rikkumine - Direktiivid 92/50/EMÜ ja 2004/18/EÜ - Teenuste riigihange - Kohaliku omavalitsuse avaliku teenistuse töötajate tööandjapensioniskeem - Tööturu osapoolte sõlmitud kollektiivlepingus määratud kindlustusorganisatsioonidega lepingute vahetu sõlmimine liidu tasandil hankemenetlust välja kuulutamata)
   2010/C 246/02
   Kohtumenetluse keel: saksa
   
      Pooled
   
   
      Hageja: Euroopa Komisjon (esindajad: G. Wilms ja D. Kukovec)
   
      Kostja: Saksamaa Liitvabariik (esindajad: M. Lumma ja N. Graf Vitzthum)
   
      Kostjate toetuseks menetlusse astujad: Taani Kuningriik (esindajad: B. Weis Fogh ja C. Pilgaard Zinglersen), Rootsi Kuningriik (esindajad: A. Falk ja A. Engman)
   
      Ese
   
   Liikmesriigi kohustuste rikkumine — Nõukogu 18. juuni 1992. aasta direktiivi 92/50/EMÜ, millega kooskõlastatakse riiklike teenuslepingute sõlmimise kord, (EÜT L 209, lk 1; ELT eriväljaanne 06/01, lk 322) artikli 8 koostoimes III–VI jaotisega ning Euroopa Parlamendi ja nõukogu 31. märtsi 2004. aasta direktiivi 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (ELT L 132, lk 114; ELT eriväljaanne 06/07, lk 132) artikli 20 koostoimes artiklitega 23–55 rikkumine — Kohaliku omavalitsuse asutuste ja kohaliku omavalitsuse osalusega ettevõtjate praktika sõlmida ilma ühenduse tasemel hanketeate avaldamiseta otse grupipensionikindlustuslepinguid.
   
      Resolutsioon
   
   
               1.
            
            
               Kuna tööandjapensioni puudutavad kindlustuslepingud sõlmiti vahetult, Euroopa Liidu tasandil hanketeadet avaldamata Tarifvertrag zur Entgeltungwandlung für Arbeitnehmer/-innen im kommunalen öffentlichen Dienst (kollektiivleping, mis käsitleb kohaliku omavalitsuse avaliku teenistuse töötajate töötasu asendamist pensionimaksetega) §-s 6 nimetatud asutuste või ettevõtjatega aastal 2004 kohaliku omavalitsuse asutuste ja kohaliku omavalitsuse osalusega ettevõtjate poolt, kus töötas sel ajal üle 4 505 töötaja, aastal 2005 kohaliku omavalitsuse asutuste ja kohaliku omavalitsuse osalusega ettevõtjate poolt, kus töötas sel ajal üle 3 133 töötaja, ning aastatel 2006–2007 kohaliku omavalitsuse asutuste ja kohaliku omavalitsuse osalusega ettevõtjate poolt, kus töötas sel ajal üle 2 402 töötaja, siis rikkus Saksamaa Liitvabariik kuni 31. jaanuarini 2006 kohustusi, mis tulenesid nõukogu 18. juuni 1992. aasta direktiivi 92/50/EMÜ, millega kooskõlastatakse riiklike teenuslepingute sõlmimise kord, artiklist 8 koostoimes sama direktiivi III ja VI jaotise sätetega, ning alates 1. veebruarist 2006 kohustusi, mis tulenevad Euroopa Parlamendi ja nõukogu 31. märtsi 2004. aasta direktiivi 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta artiklist 20 koostoimes sama direktiivi artiklitega 23–55.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Euroopa Komisjon, Taani Kuningriik ja Rootsi Kuningriik kannavad ise oma kohtukulud.
            
         
      (1)  ELT C 223, 30.8.2008.